**Projektas**

**ŠILUTĖS RAJONO SAVIVALDYBĖS**

**TARYBA**

**SPRENDIMAS**

**DĖL SUTIKIMO PERIMTI TURTĄ IŠ KLAIPĖDOS MIESTO SAVIVALDYBĖS**

2016 m. sausio d. Nr.

Šilutė

Vadovaudamasi Lietuvos Respublikos vietos savivaldos įstatymo 16 straipsnio 2 dalies 26 punktu, Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 20 straipsnio 4 dalimi ir atsižvelgdama į Klaipėdos miesto savivaldybės administracijos 2015-12-22 raštą Nr. (4.77.)-R2-3891, Šilutės rajono savivaldybės taryba

n u s p r e n d ž i a:

1. Sutikti perimti Šilutės rajono savivaldybės nuosavybėn Klaipėdos miesto savivaldybei nuosavybės teise priklausantį kariliono varpą.

2. Įgalioti Savivaldybės administracijos direktorių Sigitą Šeputį, o tarnybinių komandiruočių, atostogų, ligos ar kitais atvejais, kai jis negali eiti pareigų, Savivaldybės administracijos direktoriaus pavaduotoją Virgilijų Pozingį pasirašyti Savivaldybės vardu sprendime nurodyto turto perdavimo ir priėmimo aktą.

Šis sprendimas gali būti skundžiamas Lietuvos Respublikos administracinių bylų teisenos įstatymo nustatyta tvarka.

Savivaldybės meras

Sigitas Šeputis

2016-01-

Virgilijus Pozingis

2016-01-12

Živilė Targonskienė Stanislova Dilertienė Vita Stulgienė

2016-01-08 2016-01-07 2016-01-11

Rengė Daiva Thumat, (8 441) 79 210, el. p. daiva.thumat@silute.lt

2016-01-05

**ŠILUTĖS RAJONO SAVIVALDYBĖS**

**ŪKIO SKYRIAUS TURTO POSKYRIS**

**AIŠKINAMASIS RAŠTAS**

**DĖL TARYBOS SPRENDIMO PROJEKTO**

**„DĖL SUTIKIMO PERIMTI TURTĄ IŠ KLAIPĖDOS MIESTO SAVIVALDYBĖS“**

2016 m. sausio 5 d.

Šilutė

|  |
| --- |
| ***1. Parengto projekto tikslai ir uždaviniai.*** |
| *Sutikti perimti Šilutės rajono savivaldybės nuosavybėn Klaipėdos miesto savivaldybei nuosavybės teise priklausantį kariliono varpą.* |
| ***2. Kaip šiuo metu yra sureguliuoti projekte aptarti klausimai.*** |
| *Savivaldybės taryba vadovaudamasi* [*Lietuvos Respublikos vietos savivaldos įstatymo*](http://www3.lrs.lt/pls/inter3/dokpaieska.showdoc_l?p_id=454354)*16 straipsnio 2 dalies 26 punktu, priima sprendimus dėl disponavimo savivaldybei nuosavybės teise priklausančiu turtu.* *Vadovaujantis* [*Lietuvos Respublikos valstybės ir savivaldybių turto valdymo, naudojimo ir disponavimo juo įstatymo*](http://www3.lrs.lt/pls/inter3/dokpaieska.showdoc_l?p_id=453733) *20 straipsnio 4 dalimi, Savivaldybės turtas savivaldybės tarybos sprendimu gali būti perduotas valstybės arba kitos savivaldybės nuosavybėn, kai yra atitinkamai arba Vyriausybės, arba jos įgaliotos institucijos, arba kitos savivaldybės tarybos sutikimas.* *Klaipėdos miesto savivaldybės administracija 2015-12-22 raštu Nr. (4.77.)-R2-3891 informavo Šilutės rajono savivaldybę, kad perduotų Šilutės rajono savivaldybės nuosavybėn kariliono varpą, kuris reikalingas Katyčių bendruomenei. Reikalingas Šilutės rajono savivaldybės tarybos sutikimas perimti turtą nuosavybėn.* |
| ***3. Kokių pozityvių rezultatų laukiama.*** |
| *Šilutės rajono savivaldybės nuosavybėn perimtas kariliono varpas bus naudojamas Katyčių bendruomenės poreikiams.* |
| ***4. Galimos neigiamos priimto projekto pasekmės ir kokių priemonių reikėtų imtis, kad tokių pasekmių būtų išvengta.*** |
| *Nenumatoma* |
| ***5. Kokie šios srities aktai tebegalioja (pateikiamas šių aktų sąrašas) ir kokius galiojančius aktus reikės pakeisti ar panaikinti; jeigu reikia Kolegijos ar mero priimamų aktų, kas ir kada juos turėtų parengti, priėmus teikiamą projektą.*** |
| *Galiojančių bei keistinų aktų nėra; Kolegijos ar mero priimamų aktų nereikia* |
| ***6. Jeigu reikia atlikti sprendimo projekto antikorupcinį vertinimą, sprendžia projekto rengėjas, atsižvelgdamas į Teisės aktų projektų antikorupcinio vertinimo taisykles.*** |
| *Antikorupcinio vertinimo atlikti nereikia.* |
| ***7. Projekto rengimo metu gauti specialistų vertinimai ir išvados, ekonominiai apskaičiavimai (sąmatos) ir konkretūs finansavimo šaltiniai.*** |
| *Sprendimo įgyvendinimui Savivaldybės biudžeto lėšų nereikės.* |
| ***8. Projekto autorius ar autorių grupė.*** |
|  *Daiva Thumat, Ūkio skyriaus Turto poskyrio vyriausioji specialistė.* |
| ***9. Reikšminiai projekto žodžiai, kurių reikia šiam projektui įtraukti į kompiuterinę paieškos sistemą.*** |
| *Klaipėdos miesto savivaldybei, nuosavybės teise priklausantį, kariliono varpą.* |
| ***10. Kiti, autorių nuomone, reikalingi pagrindimai ir paaiškinimai.*** |
| *Papildoma medžiaga pridedama:* [*priedas Nr. 1.*](TUR02priedas.pdf) |

*Ūkio skyriaus Turto poskyrio vyriausioji specialistė Daiva Thumat*